 Kolkuu Ugaas Nuur gaadhay magaalada Qaahira waxa ka hor yimid Ismaacill Baashe wuxuuna u soo dhaweeyay si aad iyo aad ah wuxuuna ku dejiyay daartii martida wuxuuna yidhi aragtidaada waan ku faraxay waxaanan jeclaa inaan ku arko, waxana la ii sheegay inaad tahay nin xikmad badan, dabadeed waxa uu huwiyay dhar badan oo xariira ah iyo jubado badan oo qaarkood lagu daleeyay dahab oo ilaa hada ay jirto jubadii ugu fiicnayd ee Ugaasku qaadan jiray,waxa kale oo la siiyay boqol Bunduq oo uu ka mid ahaa bunduqii uu ku laynayay Maroodiga wiilkiisii Ugaas Rooble,waxa kale Ismaaciil Baashe siiyay Ugaas Nuur iyo waftigiisii lacag badan iyo Cadar noocyo kala duwan ah oo farabadan,Ugaaska iyo waftigiisii markay joogeen mudo farabadan ayay ku soo laabteen wadankii isaga oo faraxsan. 